SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Jana Štrichelová, Mgr.	
Znalosť cudzích jazykov:	anglický, francúzsky, ruský	

2.	Zahraničná pracovná cesta

Štát / mesto:	Gruzínsko, Tbilisi	
Názov a adresa 
prijímajúcej organizácie:	Hotel Prestige, Marjanishvili 51, 0102 Tbilisi, Gruzínsko
organizátor: SALTO EECA, 43 Mokotowska, 00-551 Warsaw, Poland	
Účel cesty:	Účasť na aktivite „Budovanie partnerstva medzi krajinami V4 a krajinami Východného partnerstva“ v Gruzínsku, ktoré slovenská NA spoluorganizuje.	
Spôsob financovania 
(kto hradí cestovné, pobytové náklady, iné výdavky):	IUVENTA 	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
	školitelia: Iva Havlíčková, Giorgi Kikalishvili
NA zástupcovia: Petra Vymětalíková, Dora Csoka, Dominika Jagiełło
SALTO: Andriy Pavlovych, Marina Makarenko	
7.4.2013	13.00-19.00 - predstavenie organizačného tímu, aktivity na stmelenie tímu, finálne zhrnutie programu, časového harmonogramu, praktického zabezpečenia, rozdelenie úloh,  pripomienky	
8.4.2013	10.00-13.00 – detailné rozpracovanie jednotlivých blokov so školiteľmi, ujasnenie zodpovedností počas aktivít
15.00-19.00 – voľný čas
20.00-22.00 – príchod účastníkov, privítanie, spoločný večer v neformálnej atmosfére	
9.4.2013	10.00-11.30 – oficiálne otvorenie PBA, praktické záležitosti, team-building 
12.00-13.30 – prezentácia programu, očakávania účastníkov, tvorba tímového ducha
15.00-16.30 – trh organizácií, ktoré účastníci prezentujú
17.00-18.30 – sieťovanie, sebareflexia
20.00-22.00 – interkultúrny večer	
10.4.2013	10.00-13.30 – predstavenie programu Mládež v akcii a konkrétnejšie Akcie 3.1, príklady dobrej praxe
15.00-16.30 – kvalitatívna stránka projektov, diskusie, analýzy
17.00-18.30 – mid-term hodnotenie, reflexia vzdelávacieho procesu
20.00-22.00 – spoločná večera v centre Tbilisi spojená s kultúrnym programom	
11.4.2013	10.00-13.30 – prezentácia projektových zámerov, technika open-space
15.00-18.30 – rozvíjanie projektových zámerov
20.00-22.00 – individuálne konzultácie so zástupcami Národných agentúr 	
12.4.2013	10.00-13.30 – team-building skupín, ktoré pracujú na spoločnom projekte, prezentácia projektov pre ostatnými účastníkmi, spätná väzba
15.00-18.30 – samohodnotenie vzdelávacieho procesu, predstavenie ďalších zdrojov, ktoré SALTO a NA ponúkajú, záverečné hodnotenie a oficiálne uzavretie PBA
20.00-22.00 – rozlúčkový večer	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
7.4.2013	Organizačný tím bol zložený zo zástupcov Národných agentúr Poľska, ČR, Maďarska, Slovenska, 2 ľudí zo SALTO EECA a 2 školiteľov. V rámci koordinácie relatívne veľkého tímu 8 ľudí sme venovali viac času aktivitám na podporu spolupráce a team-buildingu. Podľa analýzy zoznamu účastníkov sme prispôsobili program ich potrebám. Keďže väčšina účastníkov nemala žiadne skúsenosti s programom Mládež v akcii, viac času sme vyhradili na podporné aktivity zo strany zástupcov NA a SALTO.	
8.4.2013	Určili sme zodpovednosti každého člena organizačného tímu, doladili praktické záležitosti týkajúce sa hotela, stravy, cestovania. Večer sme privítali účastníkov, na zoznámenie sme použili aktivitu Human Bingo.	
9.4.2013	Na PBA sa zúčastnilo 31 mladých ľudí - zástupcov organizácií z 10 krajín. Na úvod sme im predstavili ciele PBA, historické pozadie spolupráce v rámci krajín V4 a Východného partnerstva. Nasledovali team-buildingové aktivity a skupinová práca, kde ako výsledok bolo vytvorenie loga, básne, sloganu a programu PBA. 

Trh organizácií prebiehal ako rotujúca prezentácia s použitím flipchartov, kde každý účastník mal šancu navštíviť každú organizáciu. Nasledovalo sieťovanie a hľadanie spoločných záujmov s cieľom nadviazania partnerstiev. 

Čas bol vyhradený aj pre reflexiu vzdelávacieho procesu vo dvojiciach.

Počas interkultúrneho večera každá národná skupina originálnym spôsobom prezentovala svoju krajinu  a kultúru priblížila pomocou tancov, prineseného jedla a nápojov.	
10.4.2013	Kvíz o programe Mládež v akcii nám poskytol informácie, na akej úrovni sú znalosti účastníkov. Bolo nevyhnutné venovať veľa času následnému dovysvetleniu pravidiel, so zameraním na Akciu 3.1.  Zástupcovia NA objasnili všetky možnosti, ktoré akcia ponúka, z väčším dôrazom na tie menej využívané ako sú napr. pracovná stáž, realizačná podporná návšteva a študijná návšteva. Následne boli prezentované príklady dobrej praxe z každej krajiny V4, za použitia vyprodukovaných materiálov z projektov (fotografie, videá, plagáty).

Ďalší blok bol venovaný kvalite projektov. Zástupcovia NA poukázali na kritériá kvality, ktoré sú zohľadnené pri hodnotení projektov.  Potom účastníci v skupinách pracovali na analýze týchto kritérií – partnerstvo, vzdelávací proces, šírenie výsledkov, interkultúrne učenie.

Hodnotenie v polovici PBA prebiehali v malých skupinách, viedli ich členovia organizačného tímu. Hodnotenie bolo vo všeobecnosti pozitívne.	
11.4.2013	Tento deň bol venovaný rozvoju projektových zámerov, s ktorými účastníci na PBA prišli, príp. ktoré sa v nich zrodili počas aktivít a neformálnych rozhovorov. Výsledkom bolo 15 ucelených zámerov, z ktorých účastníci podrobnejšie v skupinách rozpracovali 8 projektov – 3 realizačné poradné návštevy, 2 mládežnícke výmeny a 3 školenia. Počas celého dňa  zástupcovia NA a SALTO poskytovali konzultácie a smerovali skupiny k správnej projektovej logike.	
12.4.2013	8 projektových skupín prezentovalo svoje zámery pred komisiou zloženou z organizačného tímu, dostali spätnú väzbu, následne pripomienky zapracovali. Potom prezentovali pre všetkými účastníkmi, bol priestor aj na zapojenie ďalších partnerov.

Účastníkom bol predstavený Youthpass a rozdané prvé strany certifikátu.
Nasledovala prezentácia NA a SALTO ohľadom podporných možností, ktoré pre mladých ľudí existujú – školenia, publikácie, siete a pod.
Po záverečnom ústnom aj písomnom hodnotení bolo stretnutie oficiálne ukončené.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Komunikácia bude prebiehať v rámci organizačného tímu (zástupcovia Národných agentúr, SALTO EECA a školitelia) ohľadom záverečného hodnotenia a záverečnej správy z PBA. Každý zástupca NA bude komunikovať a podporovať účastníkov z jej/jeho krajiny k predloženie projektu k predkladaciemu termínu.	

6.	Prehľad prinesenej dokumentácie a miesto jej uloženia 

Zo zahraničnej služobnej cesty nebola prinesená žiadna dokumentácia.	

7.	Osobitne vyhodnotený očakávaný prínos ZPC 

Aktivitu na budovanie partnerstiev medzi krajinami V4 a Východným partnerstvom v Gruzínsku hodnotím veľmi pozitívne. Priamym výstupom je 8 rozpracovaných projektových zámerov, ktorých kvalita je na vysokej úrovni. Okrem toho účastníci nadviazali partnerstvá na ďalšie možné projekty. Pre mňa osobne bolo veľmi hodnotné nazrieť do reality ostatných krajín V4 a osobne sa dozvedieť viac o činnosti organizácií v krajinách Východného partnerstva.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Intranet, internet
Zodpovednou osobou za prenos informácií budem ja, Jana Štrichelová.	

Súhlasím so zverejnením tejto správy na internete

Dátum:	23.4.2013	
Správu vypracoval
(meno a priezvisko, podpis):	Jana Štrichelová	
Správu schválil
(meno a priezvisko, podpis):